**«Дьоһуннааҕы кэпсэтии»:** V, VI, VII кылаас үөрэнээччилэригэр аналлаах

**Дьарык тиэмэтэ:** «Аҕабыттан бэриллибит сирим»

**Ыытыллар кэмэ:** Муус устар күнэ 2023 сыл.

**Сыала-соруга**: оҕо тулалыыр эйгэтигэр, айылҕаҕа харыстабыллаах сыаһынын иҥэрии. Аҕатыттан бэриллибит сирин хаһаайын быһыытынан көрүү-истии, тупсарыы.

**Үөрэтэр сыаннаһа**: киһи – айылҕа оҕото. Айымньылаах үлэ (созидательный труд).

**Ыытыллар бириэмэтэ**: 30 мүнүүтэ

**Дьарык хаамыыта**: кэпсэтии, мультимедийнэй матырыйаалларга олоҕуран бииргэ үлэлээһин.

**Уруокка наада:** апельсин, ньуоска, быа, зубочистка.

**Дьарык тутулун сценарийа**

**I чааһа. БИЛСИҺИИ**

*Кэпсэтии ханнык тиэмэҕэ барарын билсиһии.*

*(6 мүн.)*

**УЧУУТАЛ:** Үтүө күнүнэн, оҕолор! Саас аайы Аан дойдуга “Сир күнэ” диэн ааттаах айылҕаны харыстыырга, экологическай иитиигэ дьону көҕүлүүр тэрээһиннэр ыытыллаллар. Экология диэн тугуй? Эһиги “Сир күнүн” туһунан инники истибиккит дуо?

*(Оҕолор эппиэттииллэр)*

**УЧУУТАЛ**: Сөпкө этэҕит! Экология диэн тулалыыр эйгэни, айылҕаны харыстыырга үөрэтэр наука. Ол туһунан сиһилии биһиги эксперт санаатын истиэҕиҥ.

*Видео. Эколог эксперт.*

**УЧУУТАЛ**: Бу видеоттан туох саҥаны биллигит? Киһи экологияҕа туох суолталаах эбитий?

*(Оҕолор эппиэттииллэр)*

**II чааһа. ДЬАРЫК СҮРҮН ЧААҺА.**

*( 20 мүнүүтэ)*

**УЧУУТАЛ**: Оҕолор, “Киһи – айылҕа оҕото” диэн этиини кытта сөпсөһөҕүт дуо? Бу этии эһиэхэ туох санааны үөскэтэрий?

*(Оҕолор эппиэттииллэр)*

**УЧУУТАЛ**: Айылҕа туох баар тыынар тыыннааҕы үөскэппит сүдү күүс буолар. Ол иһин киһи хайа баҕарар оҕо төрөппүтүн таптыырын, көрөрүн курдук, биһиги эмиэ айылҕаны таптыахтаахпыт, көрүөхтээхпит истиэхтээхпит. Аан дойду экологията, биллэн турар, биһиги тиэргэммититтэн саҕаланар. Биһиги тиэргэммитигэр элбэх сибэкки, от үүнэрин туһугар, элбэх чыычаах олохсуйдун диэн тугу гынабытый?

*(Оҕолор эппиэттииллэр)*

**УЧУУТАЛ**: Маладьыастар, сөпкө этэҕит! Билигин киһи сиэрэ суох быһыыта хайдах курдук улахан экологическай кыһалҕалары үөскэтэрин туһунан видео көрүөхпүт.

*.*

*Видео. Вырубка деревьев. (3 мүн.)*

**УЧУУТАЛ**:Көрбүппүт курдук, киһи сиэрэ суох, иҥсэлээх быһыыта тулалыыр эйгэҕэ улахан хоромньуну оҥорор эбит. Холобура, уолаттар оттуур-мастыыр, бултуур, кыргыттар сир астыыр сирдэрдээххит дуо? Төрөппүттэргит ол сиргэ хайдах сылдьарга, харыстыырга үөрэтэллэр дуо?

*(Оҕолор эппиэттииллэр)*

**УЧУУТАЛ**:Маладьыастар, эһиги ити ийэлэргититтэн-аҕаларгытыттан бэриллибит сирдэр хаһаайыттара буоларгытын умнумаҥ. Хайа баҕарар киһи дьиэтин иһин көрүнэрин курдук, оттуур-мастыыр, сир астыыр, бултуур сиригэр ыраас, чэнчис, сиэрдээх хаһаайын буолуохтаах.

**УЧУУТАЛ**: Дьэ, билигин биһиги олохпутун ырыаларынан киэргэтэр чыычаахтарбытыгар анаан апельсин хаҕыттан кормушка оҥоруохпут.

**III чааһа. Түмүк**

*(6 мүн.)*

**УЧУУТАЛ**: Оҕолоор, бүгүҥҥү дьарыктан туох саҥаны биллигит? Билиҥҥи кэмҥэ экология суолтата төһө улахан эбитий? “Сир хаһаайына” диэн этиини хайдах өйдөөтүгүт?

*(Оҕолор эппиэттииллэр)*

**УЧУУТАЛ**: Маладьыастар! Көрсүөххэ диэри!